Diari Oficial de la Generalitat Valenciana


Sumari del DOGV 8532, del 18-04-2019 (2019/4017)

RESOLUCIÓ de 16 d'abril de 2019, de la Direcció General de Funció Pública, per la qual s'amplia el termini màxim de resolució del concurs general de trasllats número 68/2018 per a la provisió de llocs de treball de caps de secció i de nivell 24, de naturalesa funcionarial d'administració especial dels cossos i escales A1-11 superior tècnic d'enginyeria de camins, canals i ports, A1-18, superior tècnic d'arquitectura, A2-08 superior de gestió en enginyeria tècnica en obres públiques i A2-17 superior de gestió en arquitectura de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/4017


Data del document
:   16-04-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 16 d'abril de 2019, de la Direcció General de Funció Pública, per la qual s'amplia el termini màxim de resolució del concurs general de trasllats número 68/2018 per a la provisió de llocs de treball de caps de secció i de nivell 24, de naturalesa funcionarial d'administració especial dels cossos i escales A1-11 superior tècnic d'enginyeria de camins, canals i ports, A1-18, superior tècnic d'arquitectura, A2-08 superior de gestió en enginyeria tècnica en obres públiques i A2-17 superior de gestió en arquitectura de l'Administració de la Generalitat. [2019/4017]  
  
Per Resolució de 17 d'octubre de 2018, de la Direcció General de Funció Pública, es va convocar concurs general número 68/2018 per a la provisió de llocs de treball de caps de secció i de nivell 24, de naturalesa funcionarial d'administració especial dels cossos i escales A1-11 superior tècnic d'enginyeria de camins, canals i ports, A1-18, superior tècnic d'arquitectura, A2-08 superior de gestió en enginyeria tècnica en obres públiques i A2-17 superior de gestió en arquitectura de l'Administració de la Generalitat (DOGV 8406, 19.10.2018).  
  
La base novena del resolc primer de la resolució de l'esmentada convocatòria, estableix que en el termini màxim de sis mesos comptats a partir de l'endemà de la publicació de la convocatòria, la Direcció General de Funció Pública, dictarà la resolució aprovant la relació definitiva d'adjudicació de llocs i la publicarà en el DOGV.  
  
Segons l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en el termini màxim de sis mesos a comptar des de l'endemà de la publicació de la convocatòria, la direcció general competent en matèria de funció pública dictarà la resolució aprovant la relació definitiva d'adjudicació de llocs i la publicarà en el Diari Oficial de la Generalitat Valenciana, servint aquesta publicació de notificació a les persones interessades.  
  
Així mateix, en l'article 32 de la llei 39/2015 es regula que «L'Administració, excepte precepte en contra, pot concedir d'ofici o a petició dels interessats una ampliació dels terminis establits que no excedisca la meitat d'aquests, si les circumstàncies ho aconsellen i amb això no es perjudiquen drets de tercer. L'acord d'ampliació s'ha de notificar als interessats».  
Vist que la comissió de valoració, ha acordat després de revisades les al·legacions, publicar un nou edicte amb correcció de les adjudicacions provisionals, i, que el nou termini concedit a les persones interessades excedeix els sis mesos per a resoldre, és procedent, per aconsellar-ho les circumstàncies, i no perjudicar els drets de tercers, ampliar en tres mesos, el termini de resolució de l'esmentada convocatòria 68/2018.  
Per l'anterior i fent ús de les atribucions que confereix a aquesta Direcció General de Funció Publica l'article 38 del mencionat Decreto 3/2017, i l'article 11 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, modificat pel Decret 23/2019, de 22 de febrer, resolc:  
  
  
Primer  
Prorrogar tres mesos el termini per a dictar la resolució que aprove la relació definitiva d'adjudicacions de llocs del concurs 68/2018, per a la provisió de llocs de treball de caps de secció i de nivell 24, de naturalesa funcionarial d'administració especial dels cossos i escales A1-11 superior tècnic d'enginyeria de camins, canals i ports, A1-18, superior tècnic d'arquitectura, A2-08 superior de gestió en enginyeria tècnica en obres públiques i A2-17 superior de gestió en arquitectura de l'Administració de la Generalitat.  
  
Segon  
La present resolució es publicarà en el Diari Oficial de la Generalitat Valenciana, als efectes de notificació a les persones interessades.  
  
  
València, 16 d'abril de 2019.- La directora general de Funció Pública: Eva María Coscollá Grau.